 Ọnụ Ọgụgụ 8  Jehova wee gwa Mozis, sị:Gwa Erọn okwu, sị ya, Mgbe ọ bụla ị mụnyere oriọna ndị ahụ, oriọna asaa ahụ ga na-enwu nihu ebe ihe ndọba oriọna ahụ dị.Erọn wee malite ime otú ahụ. Ọ mụnyere oriọna ya dị iche iche ka ha na-enwu nihu ebe ahụ ihe ndọba oriọna ahụ dị, dị nnọọ ka Jehova nyere Mozis niwu.Otú a ka e si rụọ ihe ndọba oriọna ahụ. E ji ọlaedo kpụọ ya. A kpụrụ ya akpụ, ọbụna akụkụ ya abụọ na ifuru ya. Dị ka Jehova gosiri Mozis nọhụụ, otú ahụ ka o mere ihe ndọba oriọna ahụ.Jehova wee gwa Mozis ọzọ, sị:Si netiti ụmụ Izrel kpọrọ ndị Livaị, meekwa ka ha dị ọcha.Nke a bụkwa ihe ị ga-eme ha iji mee ka ha dị ọcha: Fesa ha mmiri na-asachapụ mmehie, ha ga-eji agụba kpụchaa ajị dị nahụ ha dum, ha ga-asụkwa uwe ha ma mee onwe ha ka ha dị ọcha.Mgbe ahụ, ha ga-akpụrụ nwa oké ehi, werekwa àjà ọka ya nke bụ ntụ ọka e gwere nke ọma, nke a gwara mmanụ, ị ga-akpụrụkwa nwa oké ehi ọzọ maka àjà mmehie.Ị ga-akpọta ndị Livaị nihu ụlọikwuu nzute ma kpọkọta nzukọ ụmụ Izrel dum.Ị ga-echekwa ndị Livaị nihu Jehova, ụmụ Izrel ga-ebikwasịkwa ndị Livaị aka nisi.Erọn ga-eme ka ndị Livaị gaa ihu na azụ nihu Jehova dị ka àjà a na-efegharị efegharị nke si naka ụmụ Izrel, ha ga na-eje ozi Jehova.Mgbe ahụ, ndị Livaị ga-ebikwasị aka nisi oké ehi ndị ahụ. E mesịa, chụọ otu nàjà ka ọ bụrụ àjà mmehie, chụọkwa nke ọzọ nàjà ka ọ bụrụ àjà nsure ọkụ a chụụrụ Jehova iji kpuchiere ndị Livaị mmehie.Ị ga-eme ka ndị Livaị guzo nihu Erọn na ụmụ ya ndị ikom ma mee ka ha gaa ihu na azụ dị ka àjà a na-efegharị efegharị a chụụrụ Jehova.Ị ga-esikwa netiti ụmụ Izrel kewapụta ndị Livaị, ndị Livaị ga-abụkwa nke m.E mesịakwa, ndị Livaị ga-abata jewe ozi nụlọikwuu nzute. Nihi ya, mee ka ha dị ọcha, meekwa ka ha gaa ihu na azụ dị ka àjà a na-efegharị efegharị.Nihi na ha bụ ndị e nyere enye, ndị e nyere m site netiti ụmụ Izrel. M ga-akpọrọ ha nọnọdụ ndị niile meghere akpa nwa, bụ ụmụ niile e bu ụzọ mụọ netiti ụmụ Izrel.Nihi na nwa ọ bụla e bu ụzọ mụọ netiti ụmụ Izrel bụ nke m, ma mmadụ ma anụmanụ. Nụbọchị m gburu ụmụ niile e bu ụzọ mụọ nala Ijipt ka m doro ha nsọ ka ha bụrụ nke m.M ga-akpọrọ ndị Livaị nọnọdụ ụmụ niile e bu ụzọ mụọ netiti ụmụ Izrel.M ga-ewere ndị Livaị nye Erọn na ụmụ ya ndị ikom ka ha bụrụ ndị e nyere enye site netiti ụmụ Izrel, ka ha na-eje ozi dịịrị ụmụ Izrel nụlọikwuu nzute nakwa ka ha na-ekpuchiri ụmụ Izrel mmehie ha, ka a ghara inwe ihe otiti ọ bụla netiti ụmụ Izrel nihi ụmụ Izrel ịbịaru ebe nsọ ahụ nso.Mozis na Erọn na nzukọ ụmụ Izrel dum wee mee ndị Livaị otú ahụ. Dị ka ihe niile Jehova nyere Mozis niwu banyere ndị Livaị si dị, ọ bụ otú ahụ ka ụmụ Izrel mere ha.Ndị Livaị wee mee onwe ha ka ha dị ọcha ma saa uwe ha, e mesịa, Erọn mere ka ha gaa ihu na azụ dị ka àjà a na-efegharị efegharị nihu Jehova. Erọn wee kpuchiere ha mmehie iji mee ka ha dị ọcha.Ọ bụ mgbe e mesịrị nke ahụ ka ndị Livaị batara jewe ozi dịịrị ha nụlọikwuu nzute nihu Erọn na ụmụ ya ndị ikom. Dị nnọọ ka Jehova nyere Mozis niwu banyere ndị Livaị, otú ahụ ka e mere ha.Jehova wee gwa Mozis, sị:Nke a bụ ihe metụtara ndị Livaị: Ọ bụ malite mgbe mmadụ gbara afọ iri abụọ na ise gbagowe ka ọ ga-esonye nìgwè na-eje ozi nụlọikwuu nzute.Ma mgbe ọ gafere afọ iri ise, ọ ga-akwụsị iso ìgwè ahụ na-eje ozi, ọ gakwaghị eso ha na-eje ozi.Ọ ga na-ejere ụmụnne ya ozi nụlọikwuu nzute site nịrụ ọrụ dịịrị ha, ma ọ gaghị eje ozi ọ bụla. Otú a ka ị ga-eme ndị Livaị nọrụ dịịrị ha. 